Document ID: 31978R1423

NEUVOSTON ASETUS (ETY) N:o 1423/78,
annettu 20 päivänä kesäkuuta 1978,
sianliha-alan yhteisestä markkinajärjestelystä annetun asetuksen (ETY) N:o 2759/75 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon(1),
sekä katsoo, että
sianliha-alan yhteisestä markkinajärjestelystä 29 päivänä lokakuuta annetun neuvoston asetuksen (ETY) N:o 2759/75(2), sellaisena kuin se on muutettuna asetuksella (ETY) N:o 367/76(3), 5 artiklan 1 kohdassa säädetään, että vakiolaatuisten teurastettujen sikojen interventio-ostohinta ei saa olla korkeampi kuin 92 prosenttia eikä alhaisempi kuin 85 prosenttia perushinnasta, ja
ottaen huomioon sianruhojen tuotantokustannusten huomattavat vaihtelut viime vuosina yhteisössä ja maailmanmarkkinoilla on suotavaa laajentaa teurastettujen sikojen interventio-ostohintojen vahvistamisessa käytettävää haarukkaa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2759/75 5 artiklan 1 kohta seuraavasti:
"1. Vakiolaatuisten teurastettujen sikojen ostohinta ei saa olla korkeampi kuin 92 prosenttia eikä alempi kuin 78 prosenttia perushinnasta."
2 artikla
Tämä asetus tulee voimaan 1 päivänä heinäkuuta 1978.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 20 päivänä kesäkuuta 1978.

Labels: 2
17
6